**MEĐUNARODNO PRIVATNO PRAVO – PISANI DIO ISPITA**

Zagreb, 20. rujna 2017.

ODGOVORITE NA SLJEDEĆA PITANJA:

**NAPUTAK:**

**1) ZA SVAKI FORMALNI PRAVNI IZVOR KOJI U TESTU PRVI PUTA SPOMINJETE NAPIŠITE PUNI NAZIV I RELEVANTNU GODINU!**

**2) ODGOVORE (NA PITANJA OD 1. DO 5.) PIŠITE REDOSLJEDOM POTPITANJA!**

**3) NAVEDITE OZNAKU PITANJA I POTPITANJA NA KOJE ODGOVARATE!**

**4) NA PITANJA ODGOVARAJTE CJELOVITIM REČENICAMA!**

**5) NEČITKO NAPISANE ODGOVORE NE MOŽEMO POZITIVNO OCIJENITI!**

**1. POVIJEST MPP-a I SUVREMENO MPP**

a) Navedite i objasnite Huberov doprinos mpp-u. Navedite gdje i kada je naučavao i njegovo glavno djelo za mpp.

b) Objasnite značenja pojma statut u suvremenom mpp-u i imena znanstvenika s tim povezana.

c) Objasnite važnost Lisabonskog ugovora (prema naputku) za današnje mpp.

**2. MPP – OPĆI DIO**

a) S aspekta izvora mpp-s objasnite važnost presude Suda EU u predmetu *Ingmar.*

b) Koji je opći institut mpp-a povezan s presudom Suda EZ u predmetu *Krombach* c/a *Bamberski*? Objasnite stajalište Europskog suda u tom predmetu. Navedite (u smislu naputka) formalni izvor na koji se ES poziva.

c) Odredite što je kvalifikacija u mpp-u. Koje metode postoje i tko ih u mpp-u predlaže?

**3. POSEBNI DIO MPP-a**

a) Koje je pravo mjerodavno za posvojenje? Navedite važeće izvore hrvatskog mpp-a.

b) Objasnite položaj Haške konvencije o mjerodavnom pravu (naputak) u važećim izvorima nasljednog statuta. Navedite oba formalna izvora.

c) Navedite koji izvor i kako uređuje mjerodavno pravo za mjere koje se mogu poduzeti u slučaju krađe mjenice.

**4. EUROPSKO MEĐUNARODNO GRAĐANSKO PROCESNO PRAVO**

a) Objasnite oblik ugovora o prorogaciji prema odredbama BU I *bis.*

b) Objasnite isključivu nadležnost prema odredbama BU I *bis*.

c) Kako BU I *bis* uređuje nadležnost za radnopravne sporove?

**5. MEĐUNARODNO GRAĐANSKO PROCESNO PRAVO**

a) Kako hrvatski ZA uređuje oblik ugovora o arbitraži?

b) Kako EK (naputak) uređuje mjerodavno pravo za bit spora (u arbitraži)?

c) Objasnite kako ZRS (naputak) uređuje opću supsidijarnu međunarodnu nadležnost?